Tarybos reglamentas (EEB) Nr. 3209/89
1989 m. spalio 23 d.
iš dalies keičiantis Reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikrinimo tvarkos
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į 1968 m. birželio 28 d. Tarybos reglamentą (EEB) Nr. 827/68 dėl tam tikrų Sutarties II priede išvardytų produktų bendro rinkos organizavimo [1] su paskutiniais pakeitimais, padarytais Reglamentu (EEB) Nr. 3911/87 [2], ypač į jo 6 straipsnį,
atsižvelgdama į Komisijos pasiūlymą [3],
atsižvelgdama į Europos Parlamento nuomonę [4],
kadangi Reglamentu (EEB) Nr. 2658/87 [5] su paskutiniais pakeitimais, padarytais Reglamentu (EEB) Nr. 2886/89 [6], nustatyta Kombinuotoji prekių nomenklatūra dabar atitinka ir Bendrojo muitų tarifo, ir užsienio prekybos statistikos nomenklatūrų reikalavimus;
kadangi dėl Reglamento (EEB) Nr. 2658/87 9 straipsnio tampa nebereikalingos Reglamento (EEB) Nr. 234/79 [7] 2 straipsnio 1 dalies nuostatos;
kadangi Reglamento (EEB) Nr. 2658/87 12 straipsnis numato, kad Komisija turi kasmet atnaujinti Kombinuotąją nomenklatūrą; kadangi ypač po šio atnaujinimo būtina numatyti, kad Komisija pataisytų atitinkamus Tarybos reglamentuose pateiktus aprašymus bei kodus ir kad atitinkamai būtų pataisyta Reglamento (EEB) Nr. 234/79 2 straipsnio 2 dalis;
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 234/79 2 straipsnis iš dalies keičiamas taip:
"2 straipsnis
1. Tarybos reglamentuose pateikti produktų aprašymai ir nuorodos į Kombinuotosios nomenklatūros pozicijas bei subpozicijas gali būti derinamos Reglamento 136/66/EEB 38 straipsnyje ir kitų reglamentų dėl bendro rinkų organizavimo atitinkamuose straipsniuose nustatyta tvarka, jei tokie derinimai yra susiję su Kombinuotojoje nomenklatūroje padarytais pakeitimais.
2. Taikant šį reglamentą, Reglamentu 136/66/EEB įkurtas komitetas šiuo dokumentu skelbiamas kompetentingu Reglamente (EEB) Nr. 827/68 nurodytų produktų atžvilgiu."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. spalio 23 d.